stanford-oval/wikipedia huggingface dataset:
ראובן ארז
ביוגרפיה

ראובן ארז נולד בתל אביב. כנער היה סולן להקת הנוער העובד והלומד. בשנת 1970 השתתף בתוכנית הרדיו תשואות ראשונות וזכה במקום הראשון, באותה שנה הופיע בפעם הראשונה בטלוויזיה בתוכנית "עלם ועלמה".
באמצע שנות ה-70 התגייס לצה"ל ושירת בלהקת פיקוד דרום.
ב-1976 שר ושיחק ב"סדנת תיאטרון שכונת התקווה" וביצע איתם את השיר "אליהו הנביא" במסגרת פסטיבל הזמר "דרור למנצח שיר מזמור". בדצמבר 1977 ביצע ארז את השיר "אגדלך" במסגרת פסטיבל הזמר "דרור" תשל"ח. באפריל 1978 הצטרף ארז ללהקת א-ב של יזהר כהן בתחרות האירוויזיון בשיר אבניבי שהגיע למקום הראשון. בדצמבר אותה שנה ביצע ארז את השיר "מזלות" במסגרת פסטיבל הזמר "דרור" תשל"ט.
ב-1980 הופיע במחזמר "חיידק במה", המבוסס על שורת המקהלה. ב–1982 הופיע בפסטיבל "דרור" עם השיר "יונת אהבה". ב-1985 השתתף פעם נוספת בפסטיבל "דרור" עם השיר "שורשי" המזוהה עמו עד היום. באותה שנה יצא לאור אלבום הבכורה שלו, "נער הלילה".
ב–1987 השתתף בפסטיבל הזמר והפזמון עם השיר "יום ועוד יום" שכתב עבורו הזמר והיוצר דני רובס.
ב-1990 הוציא תקליט שני שנקרא "דחף פנימי" וב-1992 הוציא אלבום קאברים מהופעה בפאב שנקרא "ראובן ארז בהופעה". ב-1995 יצא אלבום אוסף שנקרא "מתוך אהבה" שכלל שירים משני אלבומיו הקודמים, "נער הלילה" ו"דחף פנימי" ועוד 7 סינגלים נוספים. ב-2001 הוציא אלבום שנקרא "תהפוכות". ב-2005 יצא אלבום נוסף מתוך מופע שהפיק ושנקרא "דרך השירים". ב-2011 יצא דיסק נוסף מתוך מופע שנקרא "מופע מהסרטים " השירים הגדולים של הקולנוע הישראלי.
עד היום העלה ארז את המופע "דרך השירים" למעלה מ-1,600 פעם.
דיסקוגרפיה

“נער הלילה", 1985
“דחף פנימי", 1990
"ראובן ארז בהופעה", 1992
“מתוך אהבה", 1995 (אוסף)
"תהפוכות - אור חדש”, 2001
"דרך השירים", 2005
"מופע מהסרטים", 2011
סינגלים שלא נכללו באלבום 2013- 1995 (ראה באתר בנדקמפ)
ראובן ארז
מיצובישי אאוטלנדר

| --- | --- |

דור רביעי 2021
 מאפיינים כלליים
 נקרא גם:  מיצובישי מונטרו אאוטלנדר (דרום אמריקה) מיצובישי אירטרק (יפן)
 יצרן:  מיצובישי מוטורס
 שנות ייצור:  2001–הווה
 יחידות שיוצרו:  1.6 מיליון יחידות ומעלה
 הרכבה:  יפן יפן (כל הדורות) הולנד הולנד (דור שני) טאיוואן טאיוואן (דור שני) רוסיה רוסיה (דור שני ושלישי) הרפובליקה העממית של סין הרפובליקה העממית של סין (דור שלישי) מלזיה מלזיה (דור שלישי) תאילנד תאילנד (דור שלישי)
 סיווג:  רכב שטח/פנאי
 מרכב:  קרוסאובר בעלת חמש דלתות
 פלטפורמה:  מיצובישי GS (דור ראשון, שני ושלישי) ניסאן CMF-CD (דור רביעי)
 מפרט טכני
 קשר:  מיצובישי לנסר, מיצובישי גרנדיס, מיצובישי RVR (בדור הראשון) פיג'ו 4007, סיטרואן C קרוסר (בדור השני) ניסאן רוג וניסאן X-טרייל (בדור הרביעי)
מיצובישי אאוטלנדר (באנגלית: Mitsubishi Outlander; ביפנית: 三菱・アウトランダ) היא מכונית משפחתית קומפקטית, במרכב קרוסאובר, בעלת חמישה או שבעה מקומות ישיבה, שמיוצרת על ידי מיצובישי מוטורס משנת 2001.
הוצגה בתערוכת הרכב ביפן בשנת 2001, והגיע לישראל בשנת 2003.
בשנת 2016 ציינה מיצובישי 15 שנה לאאוטלנדר עם 1.5 מיליון יחידות שנמכרו מהצגתה.
דור ראשון
דור ראשון (2001–2006)

הדור הראשון יוצר בין השנים 2001 ל-2006. הדור הראשון היה, למעשה מיניוואן אך סיווגו היה קרוסאובר, רמת הגימור SE בבריטניה הייתה בעלת עיצוב של רכב שטח יותר.
היצע יחידות ההנעה כלל מנועי בנזין i4 צילנדרים בנפחי 2.0 ו-2.4 ליטרים המספקים כ-136 כ"ס (מנוע 2.0 ליטר), 202 כ"ס (מנוע 2.0 ליטר טורבו), 160 כ"ס (מנוע 2.4 ליטר). תיבת ההילוכים הייתה אוטומטית בעלת ארבעה הילוכים או תיבת הילוכים ידנית בעלת חמישה הילוכים (במנוע 2.0 ליטר טורבו).
בדרום אמריקה נקרא הדור הראשון בשם "מיצובישי מונטרו-אאוטלנדר" וביפן נקרא הדגם "מיצובישי אירטרק".
דור שני (2006–2012)

הדור השני הוצג בשנת 2006 והוחלף בשנת 2012.
יחידות ההנעה לא הוחלפו מהדור היוצא, והדגם המשיך עם מנוע בנזין 1.5 ליטר המספק כ-150 כוחות סוס או מנוע דיזל בנפח 2.2 ליטר המספק כ-150 כוחות סוס.
במבחן הבטיחות שערך היורו NCAP קיבל האאוטלנדר ארבעה כוכבי בטיחות מתוך חמש.
בשנת 2008 עבר האאוטלנדר מתיחת פנים קלה ששינתה מעט בעיקר את העיצוב החיצוני.
דור שני (2006–2012) > מתיחת פנים 2010

בשנת 2010 עברה האאוטלנדר מתיחת פנים משמעותית יותר, במסגרתה נוספה מערכת מולטימדיה חדשה ומעודכנת, והעיצוב החיצוני והפנימי עוצבו מחדש.
בתחום ההנעה לא נעשה כל שינוי.
דור שלישי (2012–2021)

הדור השלישי של האאוטלנדר הוצג בתערוכת הרכב הבינלאומית של ז'נבה במרץ 2012.
היצע יחידות ההנעה כלל מנוע בנפח 2.0 ליטר טורבו בנזין 150 כ"ס ו-2.2 ליטר טורבו דיזל 150 כ"ס.
בשנת 2014 עברה האאוטלנדר מתיחת פנים קלה במסגרתה שודרג אבזור הרכב.
דור שלישי (2012–2021) > מתיחת פנים שנת 2015

בתערוכת ניו יורק בשנת 2015 הוצגה מתיחת פנים לאאוטלנדר, שכללה עיצוב מחודש לחוץ ופנים הרכב, יחידות תאורה שונות לחלוטין, שדרוג קל לתא הנוסעים, שמשות מבודדות רעש וחומרי בידוד איכותיים יותר לנסיעה שקטה ונוחה יותר.
יחידות ההנעה לא הוחלפו במהלך מתיחת הפנים.
דור שלישי (2012–2021) > מתיחת פנים שנת 2018

בשנת 2018 קיבלה האאוטלנדר עדכון נוסף שכלל פגוש קדמי בעיצוב חדש וגלגלים בקוטר 18 אינצים. האאוטלנדר החדשה הגיעה לישראל בשנת 2018.
דור שלישי (2012–2021) > מיצובישי אאוטלנדר PHEV

בתערוכת הרכב של פריז בספטמבר 2013 הציגה מיצובישי את האאוטלנדר היברידי פלאג-אין שהיה הקרוסאובר ההיברידי-נטען הראשון בעולם.
מערכת ההנעה היברידית משלבת בין מנוע בנזין בנפח 2.0 ליטרים המספק כ-119 כוחות סוס לשני מנועים חשמליים בנפח 12 קילו וואט המספקים יחד כ-164 כוחות סוס, עם סוללת ליתיום-יון בקיבולת 12 קילוואט שעה המספקת טווח נסיעה חשמלי של 52 קילומטרים. זמן טעינת הסוללה משקע ביתי (230v/10A) דורשת זמן המתנה של 5–6 שעות. טעינה באמצעות מטען מהיר עד לקיבולת של 80% דורשת המתנה של 30 דקות. הגרסה היברידית הגיעה לישראל בשנת 2014.
בנובמבר 2013 נבחר האאוטלנדר PHEV למכונית השנה ביפן וקיבל חמישה כוכבי בטיחות במבחן שערך ארגון הבטיחות האירופאי יורו NCAP.
ביוני 2015 עברה האאוטלנדר PHEV מתיחת פנים יחד עם הדגם הרגיל. מתיחת הפנים כללה שדרוג האבזור ועיצוב מעודכן, ושיפור צריכת הדלק ל-20.2 קילומטר לליטר, וגם שיפור טווח הטעינה ב-0.8 קילומטר, וכרגע היא מספקת טווח נסיעה חשמלי של 60.8 קילומטרים.
בפברואר 2018 עברה האאוטלנדר PHEV מתיחת פנים יחד עם הדגם הרגיל. מתיחת הפנים כללה שדרוג קל לעיצוב והאבזור, ומערכת הנעה היברידית חדשה המשלבת בין מנוע בנזין בנפח 2.0 ליטר במקום 2.4 ליטר המספק כ-135 כוחות סוס עם שני מנועים חשמליים המספקים יחד 177 כוחות סוס במקום 167 כוחות סוס, סוללה בקיבולת 13.8 קילוואט שעה במקום 12.0 קילוואט שעה המספקת טווח נסיעה חשמלי של 64 קילומטרים. טעינה משקע 13A דורשת המתנה של 5 שעות, 3.5 שעות עם שקע 16A ורק 25 דקות ל-80% מעמדת טעינה מהירה.
דור שלישי (2012–2021) > מיצובישי אאוטלנדר PHEV > מכירות

כ-10,000 יחידות מהאאוטלנדר PHEV נמכרו בהולנד עד אפריל 2014 ושברה את שיא המכירות בשוק. בבריטניה עד שנת 2020 נמכרו למעלה מ-50,000 יחידות, ובנורווגיה היא המכונית היברידית פלאג-אין הנמכרת ביותר לשנת 2016. באירופה עד לשנת 2015 נמכרו למעלה מ-59,000 יחידות, ובכל העולם למעלה מ-91,000 יחידות.
דור רביעי (2021–הווה)

בשנת 2021 הציגה מיצובישי בערוץ הקניות של אמזון את הדור החדש של האאוטלנדר, החולק פלפורמה ומכלולים עם ניסאן אקס-טרייל החדש. הדור הרביעי שונה באופן משמעותי מהדגמים הראשונים הן בעיצוב והצורה החיצונית המשדרת עוצמה ויוקרתיות, לצד שדרוגים בכל פרמטר באיכות הנסיעה והנוחות כולל רמת האבזור הגבוה של האאוטלנדר החדש.
יחידת ההנעה החדשה כוללת מנוע בנזין I4 צילנדרים בנפח 2.5 ליטרים המספק כ-181 כוחות סוס ב-6,000 סיבובים לדקה. הדגם ההיברידי הוצג בהמשך שנת 2021, עם טווח נסיעה על חשמל בלבד של כ-90 קילומטרים, לעומת יחידת ההנעה ההיברידית בדור היוצא שסיפק טווח נסיעה חשמלי של 45 קילומטרים בלבד.
הדור הרביעי הגיע לישראל ביולי 2021, לישראל הגיע דגם הבנזין בלבד נכון לשנת 2023.
בשירות ארגונים ברחבי העולם

המיצובישי אאוטלנדר משרתת במספר ארגונים ברחבי העולם ביניהם: משטרת אוקראינה, משרד הפנים של סרביה, משמר הגבול של סרביה, משטרת טאיפיי ומשטרת עמאן.
מכירות בישראל

ישראל היא השוק השלישי בגודלו בעולם שבה נמכר המיצובישי אאוטלנדר.
להלן נתוני המכירות של הדגם בישראל לפי שנים, על פי נתוני "קארזון":
| שנה | יחידות שנמכרו |
| --- | --- |
2004: 47 יחידות
2005: 91 יחידות
2006: 193 יחידות
2007: 338 יחידות
2008: 684 יחידות
2009: 247 יחידות
2010: 738 יחידות
2011: 1,061 יחידות
2012: 668 יחידות
2013: 3,242 יחידות
2014: 4,123 יחידות
2015: 5,363 יחידות
2016: 10,055 יחידות
2017: 6,946 יחידות
2018: 5,385 יחידות
2019: 6,327 יחידות
2020: 4,760 יחידות
2021: 1,691 יחידות
סה"כ: 51,929 יחידות
הערות שוליים

↑  היסטוריה מיצובישי אאוטלנדר, באתר 66mitsubishi.com
↑  מיצובישי אאוטלנדר: תחילת הקאמבק?, באתר אוטו, ‏05 בנובמבר 2003
↑  מיצובישי מציינת 15 שנים לאאוטלנדר, באתר אוטו, ‏26 באוקטובר 2016
↑  מיצובישי אאוטלנדר יוצרה ביפן בשם אירטרק ובשאר העולם בשם אאוטלנדר בשנת 2005 הורידה מיצובישי את השם אירטרק לטובת שם אחיד בכל העולם
↑  Mitsubishi introduces second-generation Outlander with 220 HP V-6, 6-speed Sportronic(R) transmission and advanced all-wheel control, באתר media.mitsubishicars.com, ‏30 באוגוסט 2006
↑  מיצובישי אאוטלנדר החדש חושף סטיילינג אגרסיבי ותכונות משודרגות, באתר voxy, ‏10 בנובמבר 2009
↑  מיצובישי אאוטלנדר 2013 החדש - משופר וחסכוני, באתר קארטיוב, ‏19 בנובמבר 2012
↑  מיצובישי אאוטלנדר 2014 בישראל – מתיחת פנים, באתר קארטיוב, ‏23 באפריל 2014
↑  נחשף: מיצובישי אאוטלנדר 2016 החדש – מתיחת פנים, באתר קארטיוב, ‏03 באפריל 2015
↑  מיצובישי אאוטלנדר 2018 המחודש בישראל - מחיר החל - 157,900 שקל, באתר קארטיוב, ‏05 בסבפטמבר 2018
↑  עמרי ספיר, מיצובישי אאוטלנדר מתחשמל, באתר אוטו, ‏20 ביוני 2012
↑  מיצובישי אאוטלנדר PHEV ההיברידי בישראל – מחיר החל מ-224,900 שקל, באתר קארטיוב, ‏10 ביוני 2014
↑  מיצובישי אאוטלנדר PHEV: רכב השנה ביפן וחמישה כוכבי בטיחות, באתר קארטיוב, ‏27 בנובמבר 2013
↑  מיצובישי חושפת את האאוטלנדר PHEV החדש 2016, באתר קארטיוב, ‏19 ביוני 2015
↑  מיצובישי חושפת אאוטלנדר PHEV מחודש 2018, באתר קארטיוב, ‏20 בפברואר 2018
↑  10,000 Mitsubishi Outlander PHEVs in Netherlands, באתר Groen7, ‏04 באפריל 2014
↑  Mitsubishi Outlander PHEV Racks Up 50,000 UK Sales, באתר InsideEVs, ‏20 באפריל 2020
↑  Outlander PHEV was best-selling plug-in model in Norway in 2016, באתר electriccarsreport, ‏21 בינואר 2017
↑  מיצובישי חושפת את האאוטלנדר 2021 החדש, באתר קארטיוב, ‏17 בפברואר 2021
↑  מיצובישי אאוטלנדר החדש 2021 בישראל - מחיר החל מ-178,900 שקל, באתר קארטיוב, ‏05 ביולי 2021
↑  נתוני המכירות בישראל, באתר קארזון
| --- | --- |
בקרת זהויות :  NLI: 987007535274005171  LCCN: sh2007006234 
דור שני
דור שלישי
מתיחת פנים 2015
מתיחת פנים 2018
האאוטלנדר PHEV שנת 2015
טעינת האאוטלנדר PHEV
דור רביעי
יצחק גיטרמן

| --- | --- |
אין תמונה חופשית
 לידה:  1889 הורנוסטייפל, האימפריה הרוסית 
 פטירה:  18 בינואר 1943 (בגיל 54 בערך) גטו ורשה, גנרלגוברנמן 
 פרסים והוקרה:  אביר במסדר פולוניה רסטיטוטה 
 
יצחק גיטרמן (1889–18 בינואר 1943) היה מראשי הג'וינט בפולין וממארגני הסעד בפולין הכבושה, פעיל מחתרת ונאמן הארגון היהודי הלוחם.
נעוריו

גיטרמן נולד בהורנוסטייפל שבאוקראינה, שהייתה שייכת לאימפריה הרוסית. הוא נולד כנצר לשתי משפחות חסידיות מפוארות, וגדל בסביבה דתית מסוגרת, אשר ציפתה ממנו להיות ממשיך השושלת החסידית. אך, גיטרמן בחר בלימודים חילוניים, מרד, חבר לסופרים יידים שאינם דתיים ובחר באורח חיים אחר מזה שגדל בו.
פעילותו למען פליטים יהודיים

בתקופת מלחמת העולם הראשונה סייע גיטרמן בהקמת ארגון EKOPO, הוועדה היהודית לסיוע לקורבנות המלחמה. ארגון זה סייע ליהודי רוסיה במענקי מזון וביגוד, וכן עודד בעלי מקצועות חופשיים רבים בקרב היהודים לקחת חלק פעיל בסיוע ליהודים הפליטים.
לאחר תקופה מסוימת שלח הארגון את גיטרמן לסייע ליהודי גליציה, שם נתפס על ידי הרוסים שכבשו את האזור וכמעט שהוצא להורג בשנת 1920. גיטרמן ניצל בעור שיניו והתיישב בשנת 1921 בוורשה, ובשנת 1926 מונה למנהל סניף הג'וינט שם. בתפקידו זה, היה שותף לשיקום האוכלוסייה היהודית ובהקמת מוסדות רווחה. בוורשה חבר גיטרמן להיסטוריון עמנואל רינגלבלום, וקירב אותו לג'וינט. בשנת 1938 היה רינגלבלום בין החברים הבולטים בג'וינט, בעיקר בזכות גיטרמן.
בין השנים 1936 ל-1939 סייע גיטרמן באמצעות ארגון הג'וינט לרבים מיהודי גרמניה שגורשו לזבונשין ולרבים מיהודי פולין, הן בהגנה פיזית מפוגרומים והתנכלויות, הן בסיוע כלכלי ומתן הלוואות, והן במענקי ביגוד ומזון לזקוקים לכך. הג'וינט ואנשיו גם סייעו במתן השכלה, כלים ולימוד מקצוע ליהודים פולנים שהיו מעוניינים לפתוח עסקים או להסב את מקצועם בעקבות איסורים ותקנות שונות. גיטרמן האמין כי אם יתעקשו היהודים על נוכחותם בפולין ולא יוותרו בעקבות ההתנכלויות אליהם, הם יוכלו להביס את המדיניות המפלה ולהשתלב באופן מלא בחזרה בחברה הפולנית.
גיטרמן סייע למגורשי זבונשין בסוף 1938. עם הפלישה הגרמנית לפולין ב-1939 יצא גיטרמן מוורשה לווילנה, שם פעל לסיוע לקהילת הפליטים. בדצמבר 1939 עזב גיטרמן את ליטא לשוודיה כדי לפנות בבקשת עזרה מבחוץ ליהודים בפולין הכבושה. הגרמנים עצרו את ספינתו בים הבלטי ועצרו את כל האזרחים הפולנים בגיל השירות הצבאי. גיטרמן נכלא במחנה שבויים וחזר לוורשה באפריל 1940.
גיטרמן המשיך בפעילותו למען התמיכה של יהודים ביהודים אחרים בוורשה גם לאחר שהמימון של הג'וינט פסק, בין היתר במסגרת ארגון יס"ס. הוא היה מעורב בפעולות המחתרת בגטו, כולל מאמצים חשאיים לתעד את חוויית הגטו (במסגרת ארכיון עונג שבת). כשהגיעו לגטו ידיעות על רצח המוני של יהודים בפולין, סייע גיטרמן בגיוס כספים לרכישת נשק עבור "הארגון היהודי הלוחם" בגטו ורשה.
גיטרמן נהרג ב-18 בינואר 1943, בעת שהשתתף בהתנגדות ביום הראשון של גל הגירושים השני מגטו ורשה.
הערות שוליים

↑  יצחק גיטרמן (1943-1889), באתר יד ושם
↑  קאסוב, שמואל ד', תרגום: מאנגלית: עדי מרקוזה-הס., מי יכתוב את ההיסטוריה, ירושלים: יד ושם, 2014, עמ' 106-111
↑  על הסיוע שהגישו יצחק גיטרמן ועמנואל רינגלבלום לפליטים מגרמניה החל מאוקטובר 1938, באתר יד ושם
↑  גוטמן, ישראל, יהודי ורשה 1939–1943 : גטו, מחתרת, מרד, ירושלים: יד ושם, 2011, עמ' 108-111
ערך זה הוא קצרמרבנושא אישים ובנושא השואה. אתם מוזמנים לתרום לוויקיפדיה ו.
אדל מרכוס

| --- | --- |
אין תמונה חופשית
 לידה:  22 בפברואר 1906 קנזס סיטי, ארצות הברית 
 פטירה:  3 במאי 1995 (בגיל 89) ניו יורק, ארצות הברית 
 מוקד פעילות:  ארצות הברית 
 כלי נגינה:  פסנתר 
 
אדל מרכוס (באנגלית: Adele Marcus;‏ 22 בפברואר 1906 - 3 במאי 1995) הייתה פסנתרנית יהודייה-אמריקאית, שנודעה יותר כמורתם של הרבה פסנתרנים מפורסמים.
חייה

מרכוס נולדה בקנזס סיטי שבמיזורי, הצעירה ב-13 ילדיו רב ממוצא רוסי. היא למדה אצל ג'וזף לווין וארתור שנאבל. בשנת 1928 זכתה בפרס הראשון בתחרות הפסנתר הבינלאומית ע"ש נאומבורג.
בשנת 1954 הצטרפה לסגל המורים של ג'וליארד בניו יורק ולימדה כיתות אמן בנגינת פסנתר בקונסרבטוריונים אחרים, בהם הקונסרבטוריון האמריקאי למוזיקה בשיקגו בשנות ה-70 לצד ויליאם בראונינג, גם הוא מורה ידוע-שם.
בין תלמידיה היו: אדוארד אלדוול, אוגוסטין אנייוואס, צימון בארטו, אנריקה באטיס (בהמשך מנצח), ג'פרי ביגל, דייוויד ברונל, אנתוני ביירן, סרחיו קליגאריס, ג'פרי קמבל, חוסה קרלוס קוקארלי, סיי קולמן, רוברט דניסון, סטיוארט ל. גורדון, סטיבן גראף, הוראציו גוטיירס, ג'ניפר הייגן, סטיבן יו, ביירון ג'אניס, נורמן קריגר, סטיבן לינדגרן, דיאנה מקינטוש, ביאטה מון, פסקל נמירובסקי, פיטר אורת', ג'ון קימורה פרקר, האחיות פקינל, מיגל פרנס פינטו, סנטיאגו רודריגס, פאנאייס ליראס, תומאס שומאכר, ניל סדקה, ג'פרי סוון, אמה טאמיזיאן ואזקיאל וינאו.
אדל מרכוס מתה ב-3 במאי 1995 בביתה שבמנהטן, בת 89.
לקריאה נוספת

Kehler, George. The Piano in Concert, Scarecrow Press, 1982.
Press, Jaques Cattell (Ed.). Who's who in American Music. Classical, First edition. R. R. Bowker, New York 1983.
Sadie, Stanley; Hitchcock, H. Wiley (Ed.). The New Grove Dictionary of American Music. Grove's Dictionaries of Music, 1986.
סתרי מצוי

| סתרי מצוי |
| --- | --- |
 סתרי מצוי    שירה של זכר, דבון, אנגליה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
משפחה:: סתריים
סוג:: סתרי
מין:: סתרי מצוי
שם מדעי
 Prunella modularis ‏לינאוס, 1758
תחום תפוצה
 תחום התפוצה של סתרי מצוי   מקייץ   יציב   חורף   פולש

סִתְרִי מָצוּי (שם מדעי: Prunella modularis) הוא ציפור שיר קטנה ממשפחת הסתריים, המצויה ברחבי אירופה הממוזגת ועד לרוסיה האסיאתית. סתרים מצויים הובאו בידי אדם גם לניו זילנד. זהו ללא ספק המין בעל התפוצה הנרחבת ביותר במשפחת הסתריים; רוב הסתרים האחרים מוגבלים לבתי גידול הרריים.
בישראל חולף וחורף מצוי למדי אך במספרים קטנים, בעיקר בצפון הארץ ובמרכזה, באזורי חורש צפופים. בנדידה נצפה גם בבתי גידול פתוחים יותר - למשל בבתות החוף באזור תל ברוך, במיוחד בשבועיים הראשונים של חודש נובמבר.
טקסונומיה

הסתרי המצוי תואר על ידי חוקר הטבע השוודי קארולוס לינאוס בשנת 1758 במהדורה העשירית של Systema Naturae שלו. הוא טבע את השם המדעי שלו כ-Motacilla modularis. שם המין הספציפי הוא מלטינית modularis "שר".
השם האנגלי "dunnock" בא מהמילה האנגלית dun (חום מטושטש, בצבע כהה) וצורת הקטנה ock. השם "Accentor" הוא מלטינית ופירושו אדם ששר עם אחר. שם הסוג Prunella הוא מגרמנית Braunelle, "חום" עם צורת הקטנה.
ישנם שמונה תת-מינים מוכרים:
P. m. hebridium ר. מיינרצהגן, 1934 – אירלנד והברידיים (מערבית לסקוטלנד)
P. m. occidentalis (א. הארטרט, 1910) - סקוטלנד (למעט ההברידים), אנגליה, ויילס ומערב צרפת
P. m. modularis (ק. לינאוס, 1758) - צפון ומרכז אירופה
P. m. mabbotti Harper, 1919 – חצי האי האיברי, דרום מרכז צרפת ואיטליה
P. m. meinertzhageni Harrison, JM & Pateff, 1937 – הבלקן
P. m. fuscata Mauersberger, 1971 - דרום חצי האי קרים (החוף הצפוני של הים השחור)
P. m. euxina Watson, 1961 - צפון מערב וצפון טורקיה
P. m. obscura (Hablizl, 1783) - צפון מזרח טורקיה, הקווקז וצפון איראן
כמה טקסונומים הציעו לאחרונה שייתכן שיתייחסו לסתרי המצוי כאל שלושה מינים, כאשר התת-מינים P. m. mabbotti ו-P. m. obscura ישודרגו למינים עצמאיים.
תיאור

ציפור בגודל של אדום חזה, אורכו כ-13.5-14 ס"מ. הוא בעל גב מפוספס, ודומה במקצת לדרור בית קטן. בדומה למין הזה, לסתרי המצוי יש מראה אפרורי שאולי התפתח כדי למנוע טרפה. חלקיו התחתונים חומים, ויש לו מקור מחודד עדין. לבוגרים יש ראש אפור, ושני הזוויגים בצבע דומה. שלא כמו כל ציפור חומה קטנה בגודל דומה, סתרים מצויים מפגינים תנועות כנפיים תכופות, במיוחד כאשר הם מעורבים בסכסוכים טריטוריאליים או כאשר מתחרים על זכויות הזדווגות.
תיאור > קולות

קריאתו העיקרית של הסתרי היא צפצוף צווחני ומתמשך יחד עם צליל גבוה, המסגיר את נוכחותה הלא בולטת של הציפור. השיר מהיר, דק ומצלצל, שניתן לבלבל עם זו של הגדרון, אך היא קצרה וחלשה יותר.
תפוצה ובית גידול

סתרים מצויים הם מינים מקומיים באזורים נרחבים של אירואסיה, המאכלסים חלק גדול מאירופה כולל לבנון, צפון איראן והקווקז. הם הסתרי הנפוץ היחיד באזורי שפלה; כל השאר מתגוררים באזורים גבוהים. סתרים מצויים הובאו בידי אדם לניו זילנד במהלך המאה ה-19, וכיום הם התפשטו ברחבי המדינה ובכמה איים מהחוף. בתי הגידול המועדפים כוללים יערות, שיחים, גינות ומשוכות שבהן הם ניזונים בדרך כלל מהקרקע.
טריטוריאליות

סתרים מצויים הם טריטוריאליים ועלולים להסתכסך עם ציפורים אחרות הקרבות לקנים שלהם. זכרים חולקים לפעמים טריטוריה ומפגינים היררכיית דומיננטיות קפדנית. עם זאת, הדומיננטיות החברתית הזו אינה מתורגמת ליתרונות לזכר האלפא במונחים של רבייה, שכן האבהות מתחלקת בדרך כלל שווה בשווה בין זכרי הקבוצה. יתר על כן, לעיתים רחוקות יש קשר בין חברי קבוצה, ולכן עלולה להיווצר תחרות.
הטריטוריות של הנקבות הם כמעט תמיד בלעדיות. עם זאת, לפעמים, מספר זכרים ישתפו פעולה כדי להגן על טריטוריה אחת המכילה מספר נקבות. זכרים מפגינים היררכיית דומיננטיות חזקה בתוך קבוצות: פרטים בוגרים נוטות להיות הזכרים הדומיננטיים ופרטים מהשנה הראשונה בדרך כלל תת-דומיננטיים. מחקרים מצאו שקרובי משפחה קרובים כמעט אף פעם לא חולקים טריטוריה.
יכולתו של הזכר לגשת לנקבות תלויה בדרך כלל בגודל טריטוריית הנקבה, המושפע מהתפלגות המזון. כאשר משאבים מופצים בשטחים צפופים, שטחי הנקבות נוטים להיות קטנים וקל לזכרים להשיג בלעדיות. מערכות ההזדווגות הבאות, כפי שנדון להלן, משקפות הצלחה ברבייה גבוהה לזכרים והצלחה נמוכה יחסית לנקבות. בתקופות של מחסור, הטריטוריות של הנקבות מתרחבות כדי להכיל את המחסור במשאבים, מה שגורם לזכרים להתקשות יותר ליצור בלעדיות על הנקבות. לפיכך, נקבות זוכות ליתרון רבייה על פני זכרים במקרה זה.
קינון > מערכות יחסים

לסתרי המצוי יש מערכות יחסים משתנות. הנקבות הן לרוב פוליאנדריות, מתרבות עם שני זכרים או יותר בבת אחת, דבר נדיר למדי בקרב ציפורים. מערכת יחסים מרובה זו מובילה להתפתחות תחרות זרע בין המחזרים הגברים. פרופיל DNA הראה שלגוזלים בתוך המחזור יש לרוב אבות שונים, בהתאם להצלחת הזכרים בהשגת מונופול לנקבה. זכרים מנסים להבטיח את אבהותם על ידי ניקור בביב של הנקבה כדי לעורר פליטת זרע של זכרים יריבים. לסתרים לוקח רק עשירית שנייה להזדווג והם יכולים להזדווג יותר מ-100 פעמים ביום. זכרים מספקים טיפול הורי בפרופורציה להצלחת ההזדווגות שלהם, כך שבדרך כלל ניתן לראות שני זכרים ונקבה מספקים גוזלים בקן אחד.
מערכות יחסים אחרות קיימות גם בתוך אוכלוסיות סתרים, בהתאם ליחס בין זכר לנקבה ובחפיפה של טריטוריות. כאשר רק טריטוריה אחת של נקבה וטריטוריה אחת חופפות, מונוגמיה מועדפת. לפעמים, שתיים או שלוש טריטוריות נקבות סמוכות חופפות טריטוריה זכרית אחת, ולכן הפוליגמיה מועדפת, כאשר הזכר מחזיק במונופול על מספר נקבות. קיימת גם פוליגיננדריה (אנ'), בה שני זכרים מגינים במשותף על טריטוריה המכילה מספר נקבות. פוליאנדריה, לעומת זאת, היא מערכת היחסים הנפוצה ביותר של סתרים שנמצאת בטבע. בהתאם לאוכלוסייה, לזכרים יש בדרך כלל את הצלחת הרבייה הטובה ביותר באוכלוסיות פוליגניות, בעוד שלנקבות יש יתרון בפוליאנדריה.
מחקרים המחישו את נזילותן של מערכות היחסים של הסתרים המצויים. כאשר נמצא מזון בשפע, גודל הטריטוריה של הנקבות מצטמצם באופן דרסטי. כתוצאה מכך, זכרים יכולים בקלות רבה יותר להשיג בלעדיות על הנקבות. לפיכך, ניתן להעביר את מערכת היחסים מכזו שמעדיפה הצלחה נקבית (פוליאנדריה), לכזו שמקדמת הצלחה זכרית (מונוגמיה, פוליגיננדריה או פוליגניה).
קינון > קן

הסתרי בונה קן (בעיקר מזרדים וטחב ומרופד בחומרים רכים כמו צמר או נוצות), נמוך בשיח או עצים מחטיים, שבו הבוגרים מטילים בדרך כלל שלוש עד חמש ביצים כחולות ללא כתמים.
קינון > טיפול הורי

המחזורים, בהתאם לאוכלוסייה, יכולים להיות מגודלים על ידי נקבה בודדת, נקבות מרובות בעזרת זכר באופן חלקי, נקבות מרובות עם עזרה מלאה של זכר, או על ידי נקבות מרובות וזכרים מרובים. בזוגות, הזכר והנקבה משקיעים בטיפול ההורי בשיעורים דומים. עם זאת, בשלישיות, הנקבה וזכר האלפא משקיעים יותר טיפול בגוזלים מאשר זכר הבטא. בטריטוריות שבהן הנקבות מסוגלות לברוח מהזכרים, גם זכרי האלפא וגם הבטא חולקים אספקה שווה. מערכת היחסים האחרונה הזו מייצגת את התרחיש הטוב ביותר עבור נקבות, שכן היא מסייעת להבטיח טיפול מקסימלי והצלחתם של הצעירים.
מחקר מצא שזכרים נוטים לא להבחין בין הצעירים שלהם לבין אלה של זכר אחר במערכות פוליאנדריות או פוליגיננדריות. עם זאת, הם משנים את ההאכלה שלהם בהתאם לוודאות של האבהות. אם לזכר יש גישה גדולה יותר לנקבה, ולכן סיכוי גבוה יותר להפריה מוצלחת, במהלך תקופת הזדווגות ספציפית, זה יספק יותר טיפול כלפי הצעירים.
אדל גולדברג

ערך זה עוסק במדענית מחשב. אם התכוונתם לבלשנית, ראו .
| --- | --- |

 לידה:  22 ביולי 1945  (בת 79) קליבלנד, ארצות הברית 
 ענף מדעי:  מדעי המחשב
 מקום מגורים:  ארצות הברית
 מקום לימודים:  הקולג' לספרות, מדע ואמנות של אוניברסיטת מישיגן 
 מוסדות:  פארק  IBM 
 פרסים והוקרה:  היכל התהילה של נשים בטכנולוגיה (2010)  עמית ACM (1994)  פרס ACM למערכת תוכנה (1987) 
 הערות:  רס מפעל חיים ממגזין PC
 תרומות עיקריות
 Smalltalk-80
 
אדל גולדברג (באנגלית: Adele Goldberg; נולדה ב-22 ביולי 1945) היא מדענית יהודיה אמריקאית, העוסקת בתחום מדעי המחשב. לקחה חלק בפיתוח שפת התכנות Smalltalk-80 והטביעה את שמה על תפיסות חדשות רבות בתחום התכנות מונחה עצמים, במסגרת עבודתה במרכז המחקר והפיתוח של חברת Xerox בפאלו אלטו בשנות ה-70.
קריירה

גולדברג החלה את עבודתה ב-Xerox בשנת 1973 כסייעת מעבדה ובמהרה הפכה למנהלת המעבדה לעקרונות מערכתיות. שם, בשיתוף עם אלן קיי ואחרים, פיתחה את שפת התכנות Smalltalk-80, אשר הביאה חידושים לגישה מונחית העצמים של Simula-67 והציגה סביבת פיתוח לממשק משתמש גרפי עם חלונות חופפים. המבנה החדשני של Smalltalk היה לא רק פשוט יותר לשימוש, אלא גם ניתן להתאמה אישית ואפשר העברה של עצמים בין אפליקציות במאמץ מינימלי. תפיסות רבות בתחום התכנה, אשר פותחו על ידי גולדברג והצוות שלה, היוו בסיס לממשקי המשתמש הגרפיים של ימינו והחליפו את המערכות מבוססות שורת הפקודה. לדבריה של גודלברג, סטיב ג'ובס דרש הדגמה של מערכת Smalltalk, אך נתקל בסירובה. רק לאחר דרישת הממונים עליה בחברה, נענתה גולדברג לבקשת ג'ובס, באומרה שהאחריות על השלכות ההחלטה אינה מוטלת עליה. בסופו של דבר, השתמשה חברת אפל ברעיונות רבים שהוצגו בפני ג'ובס בהצגה זו, כבסיס למחשבי המקינטוש שלה.
ב-1988 עזבה גולדברג את Xerox והקימה את חברת ParcPlace Systems שהתמקדה בייצור כלי פיתוח לאפליקציות מבוססות Smalltalk. גולדברג ייסדה ועובדת עד היום בספקית האינטרנט Neometron. במקביל לעבודתה ממשיכה גולדברג לתת ביטוי לחיבתה העמוקה לחינוך ופותחת קורסים למדעי המחשב במכללות קהילתיות בארצות הברית ובבתי ספר ברחבי העולם.
פרסים והישגים מיוחדים

גולדברג שימשה כנשיאת ACM משנת 1984 עד 1986 וב-1987, יחד עם אלן קיי ודן אינגלס, קיבלה את פרס מערכות התכנה של ה-ACM והוכללה ברשימת עשרים האנשים המשפיעים של המגזין Forbes. ב-1994 נבחרה לעמיתת ACM וב-1996 קבלה פרס מפעל חיים מ-PC Magazine.
לקריאה נוספת

Smalltalk-80: השפה ומימושה (עם דייוויד רובסון), Addison-Wesley, 1983, ISBN 0-201-11371-6.
Smalltalk-80: סביבת הפיתוח האינטראקטיבית, Addison-Wesley, 1984, ISBN 0-201-11372-4.
Smalltalk-80: השפה (עם דייוויד רובסון), Addison-Wesley, 1984, ISBN 0-201-11372-4.
הערות שוליים

1 2 3 4  Elizabeth H. Oakes, International encyclopedia of women scientists, Facts on File, 2002
↑  Adele Goldberg Biography
↑  Triumph of the Nerds, THE TELEVISION PROGRAM TRANSCRIPTS: PART III
↑  WITI - Hall of Fame - Adele Goldberg, Founding Chairman, ParcPlace Systems, Inc
↑  ParcPlace and Digitalk to Merge
| --- | --- |
בקרת זהויות :  NLI: 987007457805905171  ACM DL: 81332500811  BnF: cb12541122z (data)  CiNii: DA00148602  dblp: g/AdeleGoldberg  GND: 132191067  ISNI: 0000 0000 6650 7358  LCCN: n82091660  NDL: 00441140  NLA: 36534268  SUDOC: 034682163  Trove: 1277644  VIAF: 94780281   WorldCat (עם VIAF): 94780281